નવી દિલ્હી: પાછલા સપ્તાહે જીએસટી કાઉન્સિલે કેટલીક વિવાદિત ચીજવસ્તુઓના રેટની જાહેરાત કર્યા સિવાય મોટા ભાગની ચીજવસ્તુઓના રેટની જાહેરાત કરી દીધી છે. વેપારી સંગઠન સાથે ચર્ચા-વિચારણા કર્યા વગર જ આ રેટની જાહેરાત કરતાં કેટલાંક સેક્ટર દ્વારા આ રેટનો વિરોધ થઇ રહ્યો છે. ઇ-કોમર્સ કંપનીઓનું કહેવું છે કે તેઓનું કામ મુશ્કેલ થઇ જશે. એ જ રીતે ઓટોપાર્ટ્સનું ઉત્પાદન કરતી અને વેચાણ કરતી કંપનીઓ પણ જીએસટીના જાહેર કરેલા દરથી નારાજ છે. નાના અને મધ્યમ કદના ઓટોપાર્ટ્સનું ઉત્પાદન કરતી કંપનીઓનું કહેવું છે કે ૨૮ ટકા જીએસટી લાગશે તો તેઓએ કારોબાર કરવો મુશ્કેલ થશે. ઓટોપાર્ટ્સ મર્ચન્ટ એસોસિયેશનના જણાવ્યા પ્રમાણે ઊંચા જીએસટી ભારણના કારણે વેપાર કરવો મુશ્કેલરૂપ થશે.